చిల్లర భవానీదేవి

చిల్లర భవానీదేవి తెలుగు రచయిత్రి, విమర్శకురాలు ఆంధ్రప్రదేశ్ రచయితల సంఘం అధ్యక్షులు.

 జీవిత విశేషాలు 
ఈమె 1954, అక్టోబర్ 5న సికిందరాబాదులో జన్మించింది.కథానిలయం వెబ్‌సైట్‌లో రచయిత్రి వివరాలు ఈమె తండ్రి కోటంరాజు సత్యనారాయణశర్మ బహుముఖ ప్రజ్ఞాశాలి. ఆమె పినమామ చిల్లర భావనారాయణరావు కూడా ప్రముఖ సాహితీవేత్త, బహుముఖ ప్రజ్ఞాశాలి.విశాలాంధ్ర దినపత్రికలో కాటూరి రవీంద్ర త్రివిక్రం వ్యాసం ఈమె ఆంధ్ర విశ్వవిద్యాలయం నుండి హిందీలో ఎం.ఎ., ఉస్మానియా విశ్వవిద్యాలయం నుండి తెలుగులో ఎం.ఎ, ఎల్.ఎల్.బి., పి.హెచ్.డి. పట్టాలు పొందింది.Who's who of Indian Writers, 1999లో చిల్లర భవానీదేవి వివరాలు ఈమె కవిత్వం, కథలు, సాహితీ విమర్శ, నాటకం, బాలసాహిత్యం, జీవితచరిత్ర, లలితగీతాలు మొదలైన ప్రక్రియలలో రచనలు చేసింది. ఈమె సచివాలయంలో ఉన్నత పదవిలో పనిచేసి పదవీవిరమణ గావించి ప్రస్తుతం హైదరాబాదులో నివసిస్తున్నది.భూమికలో శిలాలోలిత వ్యాసం తెలుగులో ఇప్పటికీ 12 కవితా సంపుటులు వెలువరించిన ఆమె  వివిధ ప్రక్రియల్లో 46 గ్రంథాలు వెలువరించింది. వీరి పలు కవితలు, కథలు అనేక ఇతర భాషల్లోకి అనువదించబడ్డాయి.

రచనలు
ఆమె తెలుగు భాషా సాహిత్య రంగాలలోని అనేక ప్రక్రియల్లో గణనీయ రచనలు చేసిన రచయిత్రి.ఆమెకు తెలుగుతో పాటు హిందీ భాషలో కూడా పరిజ్ఞానముంది. "స్వాతంత్య్రానంతరం తెలుగు హిందీ కవిత" లపై తులనాత్మక అధ్యయనం చేసి పి.హెచ్‌.డి. పట్టా పొందింది. అంతేకాక ఆమె న్యాయశాస్త్రంలో కూడా పట్టభద్రులు.  ఆమె ఆంధ్రప్రదేశ్ సచివాలయం నుంచి విశ్రాంత ప్రభుత్వ ఉప కార్యదర్శిగా ఉన్నారు. ఆమె ఆకాశవాణి, ప్రసారభారతి జాతీయ స్థాయిలో ప్రతి ఏటా ప్రతిష్టాత్మకంగా నిర్వహించి ప్రసారం చేసే జాతీయ కవి సమ్మేళనంలో భాగంగా 2019 సంవత్సరానికి తెలుగు కవిగా ఎంపికయ్యింది. "అమ్మ నిజం చెప్పదు" కవిత ద్వారా ఈ కార్యక్రమానికి ఎంపికయ్యిందామె. 

కవిత్వం
 నాలోని నాదాలు (1986) 
 గవేషణ (1993) 
 శబ్దస్పర్శ (1996) 
 వర్ణనిశి (2001) 
 భవానీ నానీలు (2004) 
 అక్షరం నా అస్తిత్వం (2006) 
 హైదరాబాద్‌ నానీలు (2007) 
 కెరటం నా కిరీటం (2009)
 రగిలిన క్షణాలు (2012)
 ఇంత దూరం గడిచాక (2014)
 నది అంచున నడుస్తూ (2017)
 వేళ్ళని వెతికే చెట్లు (2021)
కథా సంపుటాలు
 అంతరంగ చిత్రాలుడిజిటల్ లైబ్రరీ ఆఫ్ ఇండియాలో అంతరంగ చిత్రాలు పుస్తక ప్రతి (1993)
 అమ్మా నన్ను క్షమించొద్దు (2008)
 తప్తశిల (2014)

వ్యాస సంపుటాలు
 అధ్యయనం (2007) 
 కవయిత్రుల నానీలు (2007)
సాహిత్య విమర్శ
 స్వాతంత్ర్యానంతర తెలుగు, హిందీ కవిత- తులనాత్మక పరిశీలన (సిద్ధాంత గ్రంథం)
నాటకం
 బొబ్బిలి యుద్ధం
జీవితచరిత్రలు
 కొర్రపాటి గంగాధరరావు జీవితం-సాహిత్యం

సత్కారాలు, పురస్కారాలు
 శబ్దస్పర్శ కావ్యానికి ఉమ్మడిశెట్టి సాహితీ అవార్డు - 1996లో
 తప్తశిల కథా సంపుటికి గుంటూరు జిల్లా రచయితల సంఘం కథా పురస్కారం
 "ఇంత దూరం గడిచాక" పుస్తకానికి  సంవత్సర ఫ్రీవర్స్ ఫ్రంట్ పురస్కారం 2016  
 నది అంచున నడుస్తూ కవితా సంపుటికి జనరంజకకవి ప్రతిభా పురస్కారం, రావి రంగారావు సాహిత్య పీఠం, గుంటూరు - 2017
 సంక్రాంతి సాఫల్య పురస్కారం, తెలుగు విజ్ఞాన సమితి, బెంగళూరు - 2018
 ఉత్తమ రచయిత్రి జీవన సాఫల్య పురస్కారం, రాగరాగిణిఆర్ట్ థియేటర్స్, హైదరాబాదు - 2018
 సరసభారతి ఉగాది పురస్కారం, ఉయ్యూరు - 2020
 చం. స్పందన సాహితీ జీవన సాఫల్య పురస్కారం, అనంత కవుల వేదిక, అనంతపురం - 2020
 ద్వాదశి లక్ష్మీప్రసన్న స్మారక సాహితీ పురస్కారం, ద్వానా సాహితీ కుటీరం - 2022
 జ్ఞానజ్యోతి పురస్కారం - 2023, ఆంధ్రప్రదేశ్ రచయితల సంఘం https://64kalalu.com/jnanajyothi-award-to-chillara-bhavanidevi/
 వాసిరెడ్డి సీతాదేవి వంశీ జాతీయ పురస్కారం, హైదరాబాదు - 2024
 ఆంధ్రప్రదేశ్ ప్రభుత్వ ఉగాది పురస్కారం - 2025

మూలాలు

 బయటి లంకెలు 



వర్గం:1954 జననాలు
వర్గం:హైదరాబాద్ సాహితీవేత్తలు
వర్గం:తెలుగు రచయిత్రులు
వర్గం:తెలుగు కవయిత్రులు
వర్గం:తెలుగు కథా రచయితలు
వర్గం:నానీల కవులు
వర్గం:ఫ్రీవర్స్ ఫ్రంట్ పురస్కార గ్రహీతలు